नोएडा| सेक्टर-76 स्थित एक सोसायटी में एक आईटी कंपनी की मैनेजर से छेड़छाड़ का मामला सामने आया है। युवती ने विरोध जताते पर आरोपी धक्का देकर भाग निकला। युवती ने कोतवाली सेक्टर-49 में रिपोर्ट दर्ज कराई है। एसएचओ अवनीश दीक्षित ने बताया कि युवती सेक्टर-76 की एक सोसायटी में रहती है। शुक्रवार रात उसके घर पड़ोस में रहने वाला पुनीत शर्मा पहुंचा। आरोप है कि दरवाजा खुलवाकर वह छेड़खानी करने लगा। महिला के विरोध करने पर आरोपित उन्हें धक्का देकर वहां से भाग निकला।